b'\n_START_ARTICLE_\nCiuciuleni, H\xc3\xaence\xc8\x99ti\n_START_SECTION_\nDenumirea satului \xc8\x99i date geografice\n_START_PARAGRAPH_\nDenumirea Ciuciuleni se trage de la Ciuciu(l)\xc2\xa0 care dup\xc4\x83 mai multe ipoteze acest calificativ a fost dat unui individ cu scopul de a semnala o calitate bun\xc4\x83 sau un defect ( ocupa\xc8\x9bie, titlu dreg\xc4\x83toriei , stare civil\xc4\x83, rang ecleziastic etc.). Primul document \xc3\xaen care este atestat satul Ciuciuleni a fost g\xc4\x83sit \xc3\xaen colec\xc8\x9bia m\xc4\x83n\xc4\x83stirei Frumoasa (nota lui A. Sava) \xc8\x99i este datat din 28 iunie 1596._NEWLINE_Despre formarea satului exist\xc4\x83 mai multe legende care s-au transmis din tat\xc4\x83 \xc3\xaen fiu \xc8\x99i a\xc8\x99a mai departe \xc8\x99i o sa se transmit\xc4\x83 \xc3\xaen continuare aceste legende frumoase despre formarea satului._NEWLINE_Una dintre aceste legende, care a fost spus\xc4\x83 de Vasile Co\xc8\x9bofan\xc4\x83 \xc8\x99i preluat\xc4\x83 de la mo\xc8\x99 Ion T\xc4\x83b\xc4\x83caru un b\xc4\x83tr\xc3\xa2n de peste 80 ani. Legenda spune c\xc4\x83 \xc3\xaen valea pitoreasc\xc4\x83 \xc8\x99erpuit\xc4\x83 de un r\xc3\xa2u\xc8\x99or cu apa cristalin\xc4\x83 la care se ad\xc4\x83pau bourii \xc8\x99i c\xc4\x83prioarele \xc3\xaen tihn\xc4\x83, a poposit un cioban pe numa Ciuciulea cu turma sa de oi. Mai t\xc3\xa2rziu c\xc3\xa2nd acesta \xc8\x99i-a dat duhul, feciorii lui s-au a\xc8\x99ezat cu traiul aicea, unde au format un c\xc4\x83tun \xc8\x99i la acest c\xc4\x83tun au dat denumirea dup\xc4\x83 tat\xc4\x83l lor. Peste o vreme, a sosit un p\xc3\xa2lc de r\xc4\x83ze\xc8\x99i adu\xc8\x99i de \xc8\x98tefan cel Mare care se \xc3\xaentorcea de la o lupt\xc4\x83 cu t\xc4\x83tarii de pe Nistru. \xc3\x8en amintire victoriei a fost ridicat\xc4\x83 M\xc4\x83n\xc4\x83stirea Capriana, situat\xc4\x83 \xc3\xaen vecin\xc4\x83tatea\xc2\xa0 acestor locuri. Iar r\xc4\x83ze\xc8\x99ii s-au statornicit aici p\xc4\x83str\xc3\xa2nd denumirea c\xc4\x83tunului._NEWLINE_O alt\xc4\x83 legend\xc4\x83 despre formare satului este despre un drume\xc8\x9b Ciuciulea care f\xc4\x83cuse un drum lung \xc8\x99i nu g\xc4\x83sise ap\xc4\x83 de b\xc4\x83ut nic\xc4\x83ieri p\xc3\xa2n\xc4\x83 a ajuns la \xc8\x98ipot (ci\xc8\x99mea de pe suta II). B\xc3\xa2nd ap\xc4\x83 pe s\xc4\x83turate a r\xc4\x83mas \xc8\x99i peste noapte \xc8\x99i apoi \xc8\x99i-a f\xc4\x83cut culcu\xc8\x99 \xc3\xaen salcia mare de l\xc3\xa2ng\xc4\x83 izvor. A doua zi a plecat dar \xc3\xaen urma lui a r\xc4\x83mas numele de Ciuciulea. Argument \xc3\xaen favoarea acestei legende vin spusele localnicilor care spun c\xc4\x83 prima cas\xc4\x83 din sat a fost construit\xc4\x83 l\xc3\xa2ng\xc4\x83 \xc8\x98ipot._NEWLINE_Referitor la\xc2\xa0 originea denumirii Ciuciuleni exist\xc4\x83 \xc8\x99i opinia lui M. Ciachir care spune c\xc4\x83 denumirea de Ciuciuleni ar fi de origini turco-t\xc4\x83tare care \xc3\xaenseamn\xc4\x83 m\xc3\xa2neca mo\xc8\x99ului._NEWLINE_Denumirea satului Ciuciuleni este unic\xc4\x83 \xc3\xaen spa\xc8\x9biul rom\xc3\xa2nesc \xc8\x99i aceste legende frumoase ca dealtfel \xc8\x99i localitatea, constituie o atrac\xc8\x9bie pentru cei ce viziteaz\xc4\x83 satul.\n_START_SECTION_\nGeografie\n_START_PARAGRAPH_\nSatul Ciuciuleni este a\xc8\x99ezat \xc3\xaen centrul Republicii Moldova, pe colinele platoului central al Moldovei situ\xc3\xa2ndu-se la distan\xc8\x9ba de 60\xc2\xa0km de ora\xc8\x99ul Chi\xc8\x99in\xc4\x83u \xc8\x99i 25\xc2\xa0km de ora\xc8\x99ul H\xc3\xaence\xc8\x99ti. Ciuciuleni este singurul sat din Republica Moldova cu acest nume. Are o suprafa\xc8\x9b\xc4\x83 de aproximativ 20\xc2\xa0km p\xc4\x83tra\xc8\x9bi \xc8\x99i un perimetru de\xc2\xa017,13\xc2\xa0km, iar \xc3\xaentreaga mo\xc8\x99ie a satului este de aproximativ 61,65\xc2\xa0km p\xc4\x83tra\xc8\x9bi \xc8\x99i un perimetru de 67,21\xc2\xa0km. Localitatea se \xc3\xaentinde pe o lungime de 8\xc2\xa0km de la nord la sud \xc8\x99i 2-2,5\xc2\xa0km de la est la vest, fiind traversat\xc4\x83 de r\xc3\xa2ul Cog\xc3\xaelnic, care izvor\xc4\x83\xc8\x99te de la M\xc4\x83n\xc4\x83stirea H\xc3\xaencu din satul Bursun, raionul Nisporeni. Ciuciuleni se \xc3\xaenvecineaz\xc4\x83 la est cu satul Dr\xc4\x83gu\xc8\x99enii Noi, la sud cu satul Dr\xc4\x83gu\xc8\x99eni, comuna Bobeica la vest cu satul Pereni, comuna Pa\xc8\x99cani, iar la nord se m\xc4\x83rgine\xc8\x99te cu rezerva\xc8\x9bia natural\xc4\x83 Codrii.\n_START_SECTION_\nRelieful\n_START_PARAGRAPH_\nRelieful satului Ciuciuleni reprezint\xc4\x83 o unitate \xc3\xaen diversitate, prin \xc3\xaempletirea cumpenelor de ape cu dealurile \xc8\x99i colinele, unde se \xc3\xaent\xc3\xa2lnesc pante abrupte \xc3\xaenalte de 400 de metri deasupra nivelului m\xc4\x83rii. Procese de eroziune \xc8\x99i alunec\xc4\x83rile de teren au dus la formarea h\xc3\xa2rtoapelor, v\xc4\x83ilor \xc8\x99i v\xc3\xa2lcelelor. \xc3\x8en sat se \xc3\xaent\xc3\xa2lnesc diverse roci de natur\xc4\x83 argiloas\xc4\x83 \xc8\x99i nisipo-argiloase, \xc3\xaen unele locuri lutul \xc8\x99i nisipul ies la suprafa\xc8\x9b\xc4\x83 cum ar fi la Lut\xc4\x83ria (denumire dat\xc4\x83 de popor) sau la\xc2\xa0 Nasparia \xc8\x99i Tali\xc8\x9ba de unde oamenii iau nisip pentru construc\xc8\x9bii. \xc3\x8en special \xc3\xaen Ciuciuleni sunt predominante dealurile \xc8\x99i v\xc4\x83ile. Dintre cele mai cunoscute sunt Dealul Femeii, Dealul Poenii, G\xc4\x83vanul, Chiscul Nalt, Dealul Sacarenilor, Dealul Morilor etc, iar dintre vali sunt Valea Cogilnicului, Valea Volo\xc8\x99enilor, Valea P\xc4\x83rului,Valea Ulmului, Valea Lupului, Valea B\xc4\x83tr\xc3\xa2nei etc._NEWLINE_Solurile satului Ciuciuleni sunt \xc3\xaen propor\xc8\x9bie de 75% cernoziom.\n_START_SECTION_\nClima\n_START_PARAGRAPH_\nSatul Ciuciuleni este situat \xc3\xaen br\xc3\xa2ul climatic temperat \xc8\x99i face parte din zona natural\xc4\x83 de Silva stepa \xc8\x99i silvostepa. Condi\xc8\x9biile agroclimatice permit dezvoltarea unor ramuri ale agriculturii cum ar fi: pomicultura, viticultura, cultura cerealelor. Factorii ce favorizeaz\xc4\x83 acest tip de clim\xc4\x83\xc2\xa0 sunt masele de aer umed cu caracter ciclonic ce vin dinspre Oceanul Atlantic provoc\xc3\xa2nd schimb\xc4\x83ri \xc3\xaen anotimpurilor de prim\xc4\x83vara \xc8\x99i iarn\xc4\x83. Temperatura variaz\xc4\x83 vara \xc3\xaentre +23 C \xc8\x99i +27 C,iar iarna \xc3\xaentre -3 C \xc8\x99i -5 C.\n_START_SECTION_\nApele\n_START_PARAGRAPH_\nSatul Ciuciuleni este traversat de r\xc3\xa2ul Cog\xc3\xaelnic de la nord la sud, r\xc3\xa2u care izvor\xc4\x83\xc8\x99te din Codrii Moldovei \xc8\x99i are o lungime total\xc4\x83 de 243\xc2\xa0km. L\xc4\x83c\xc4\x83ria satului este constituit\xc4\x83 din mai multe lacuri cu o suprafa\xc8\x9b\xc4\x83 cuprins\xc4\x83 \xc3\xaentre 16 \xc8\x99i 5 ha care \xc3\xaencepe cu Coada Broscariului apoi Huta \xc8\x99i urmeaz\xc4\x83 T\xc4\x83bucesca, Paltina \xc8\x99i c\xc3\xa2teva \xc3\xaen partea de sud a satului, unde mai sunt alte 2 lacuri mari. \xc3\x8en plus, fiecare gospod\xc4\x83rie din sat, situat\xc4\x83 \xc3\xaen valea Cog\xc3\xaelniclui, are iaz \xc3\xaen gradin\xc4\x83 pentru a atrage toate apele \xc3\xaentr-un singur loc, pentru c\xc4\x83 este foarte mult\xc4\x83 ap\xc4\x83.\n_START_SECTION_\nDate demografice\n_START_PARAGRAPH_\n\xc3\x8en anul 1997, popula\xc8\x9bia satului Ciuciuleni a fost estimat\xc4\x83 la 6470 de cet\xc4\x83\xc8\x9beni(3). Conform datelor recens\xc4\x83m\xc3\xa2ntului din anul 2004(4), popula\xc8\x9bia satului este constituit\xc4\x83 5.111 de oameni, 48,95% fiind b\xc4\x83rba\xc8\x9bi iar 51,05% femei. Structura etnic\xc4\x83 a popula\xc8\x9biei \xc3\xaen cadrul satului arat\xc4\x83 astfel: 99,69% - moldoveni/rom\xc3\xa2ni, 0,12% - ucraineni, 0,08% - ru\xc8\x99i, 0,02% - g\xc4\x83g\xc4\x83uzi, 0,04% - bulgari, 0,06% - alte etnii. \xc3\x8en satul Ciuciuleni au fost \xc3\xaenregistrate 1.826 de gospod\xc4\x83rii casnice la recens\xc4\x83m\xc3\xa2ntul din anul 2004(4). Membrii acestor gospod\xc4\x83rii erau \xc3\xaen num\xc4\x83r de 5.111 de persoane, iar m\xc4\x83rimea medie a unei gospod\xc4\x83rii era de 2,8 persoane. Gospod\xc4\x83riile casnice erau distribuite, \xc3\xaen dependen\xc8\x9b\xc4\x83 de num\xc4\x83rul de persoane ce le alc\xc4\x83tuiesc, \xc3\xaen felul urm\xc4\x83tor: 24,86% - 1 persoan\xc4\x83, 24,32% - 2 persoane, 18,46% - 3 persoane, 17,69% - 4 persoane, 9,91% - 5 persoane, 4,76% - 6 \xc8\x99i mai multe persoane.\n_START_SECTION_\nSport\n_START_PARAGRAPH_\n\xc3\x8entre anii 1992\xe2\x80\x931994 \xc3\xaen satul Ciuciuleni a activat clubul de fotbal FC Universul Ciuciuleni care a evoluat \xc3\xaen Divizia Na\xc8\x9bional\xc4\x83 \xc3\xaen sezonul 1992\xe2\x80\x931993.'